തഹസില്ദാരുടെ വാഹനത്തിന് തീയിട്ടു ഒരാള് അറസ്റ്റില് ഓഫീസിന് പുറത്ത് നിര്ത്തിയിട്ട തഹസില്ദാരുടെ വാഹനം കത്തിച്ചു. തമിഴ്നാട്ടിലെ കണ്ടാച്ചിപുരത്താണ് സംഭവം. അഴിമതിക്കാരനാണെന്നാരോപിച്ച് യുവാവ് വാഹനം കത്തിച്ചത്.സംഭവം അറിഞ്ഞ് പോലീസ് സ്ഥലത്തെത്തുമ്ബോഴേക്കും വാഹനത്തിന്റെ ഉള്വശം പൂര്ണമായും കത്തിനശിച്ചിരുന്നു. ബൊലേറോ വാഹനമാണ് കത്തിച്ച് കളഞ്ഞത്.ഞായറാഴ്ചയാണ് സംഭവം. കണ്ടാച്ചിപുരം തഹസില്ദാര് കാര്ത്തികേയന്റെ വാഹനമാണ് കത്തിച്ചത്.വാഹനം കത്തുന്നത് ശ്രദ്ധയില്പ്പെട്ട നാട്ടുകാര് പോലീസില് അറിയിക്കുകയായിരുന്നു.സംഭവത്തില് 25കാരനെ കണ്ടാച്ചിപുരം പോലീസ് അറസ്റ്റ് ചെയ്തു.പോലീസ് നടത്തിയ പരിശോധനയില് സിസിടിവി ദൃശ്യങ്ങളിലാണ് പ്രതി കുടുങ്ങിയത്.ദ്ൃശ്യങ്ങളില് ഒരാള് ഓഫീസിന്റെ മുറ്റത്ത് എത്തി വാഹനത്തിന്റെ ചില്ലുകള് അടിച്ചുതകര്ക്കുകയും ടിന്നര് വാഹനത്തിനകത്തേക്ക് ഒഴിച്ച് തീകൊളുത്തന്നതും വ്യക്തമായിരുന്നു. അതിന് ശേഷം അയാള് സംഭവസ്ഥലത്ത് നിന്ന് രക്ഷപ്പെടുന്നതും വീഡിയോയില് വ്യക്തമാണ്.തുടര്ന്ന് നടന്ന അന്വേഷണത്തില് മണിക്കൂറുകള്ക്കുള്ളില് പ്രതിയെ പിടികൂടി. തഹസില്ദാര് അഴിമതിക്കാരനാണെന്നും എല്ലാത്തിനും കൈക്കൂലി ആവശ്യപ്പെടുന്ന സാഹചര്യത്തിലാണ് വാഹനത്തിന് തീകൊളുത്തിയതെന്ന് അദ്ദേഹം പറഞ്ഞു.ഇന്ദിരാ നഗറിലെ ആര്.രഞ്ജിത്തിനെയാണ് പിടികൂടിയത്.